PATVIRTINTA

Viešojo saugumo fakulteto tarybos

2017 m. vasario 7 d. nutarimu Nr. 1VS - 2

**Pasiektais pokyčiais užpildytas veiksmų planas[[1]](#footnote-1)**

2016-10-21

Remiantis Mykolo Romerio universiteto Senato 2016 m. balandžio 6 d. nutarimu Nr. 1SN- 36, 40.1 punktu, atsižvelgdami į SKVC, 2014-05-28, Nr. SV6-30 nutartį, pagal kurią, remiantis AHPGS išvadomis, 2 pakopos programa APLINKOSAUGOS TEISĖ (ENVIRONMENTAL LAW) (Teisės kryptis) (valstybinis kodas: 621M90026) akredituota 6 metams, teikiame šį pasiektais pokyčiais užpildytą veiksmų planą.

Planas parengtas remiantis trijų tipų dokumentais.

1) Remiamasi išorinio vertinimo komisijos ekspertų išvadomis-pasiūlymais (akcentuojami ekspertų pasiūlymai);

2) Remiamasi studentų nuomonės apie studijų kokybę anoniminės apklausos rezultatais ir

 3 ) Remiamasi SPK išplėstinių posėdžių, dalyvaujant studentams metu išsakytais pasiūlymais programų tobulinimui.

Pasiūlymai kokybės tobulinimui siekiant patogumo apibendrinti ir skirstomi į grupes.

Juos pristatome kartu su priemonėmis 2016/17 akademiniams metams.

Studijų programa: Aplinkosaugos teisė (II pakopa, VSF)

Šiuo metu studentų: 13

|  |  |  |  |  |
| --- | --- | --- | --- | --- |
| **Pastaba: rekomendacija** | **Diskusijos apibendrinimas** | **Veiksmai programos tobulinimui** | **Baigta (data)**  | **Pasiekti pokyčiai**  |
| Išorinio vertinimo išvadų 22 psl.: programa Aplinkosaugos teisė yra per daug orientuota į labai siaurą profesinę sritį, todėl pasikeitus įstatymams, gali kilti pavojus, kad absolventai praras įsidarbinamumo galimybes | Tik iš dalies sutikdami su ekspertų rekomendacija, argumentuojame:1. Visi studijuojantys jau yra profesionalūs teisininkai, kurių išsilavinimas buvo bendresnio pobūdžio, tačiau darbo vietoje, profesinėje veikloje kylantys klausimai iškėlė jiems uždavinį pasirengti specifiškesnių užduočių atlikimui. Aplinkosaugos teisės magistro programa ir yra atsakas į reikmę rengti teisininkus (remiantis pirminiu jų išsilavinimu teisės srityje), atsižvelgiant į regioninę plėtrą, būtinybę laikytis tarptautinių, ypač Europos Sąjungos ir kitų teisės aktų reikalavimų, konsultuoti viešojo ir privataus sektoriaus organizacijas.2. Studijų programoje yra numatytas siekis suteikti bendrąsias ir specialiąsias kompetencijas, kurios užtikrina galimybę absolventams būti lanksčiais darbo rinkos dalyviais. Tarp bendrųjų kompetencijų plėtotei labai parankaus modulio paminėtinas magistro baigiamojo darbo rengimas (jam skiriama 30 kr.). Tyrimo, šaltinių kritinės analizės, sisteminės analizės, taikymo ir tikrinimo bei išvadų formulavimo kompetencijos prisidės prie absolventų lankstumo ir santykinio nepriklausomumo darbo rinkoje.  | Sutinkame, kad dar išplėsti absolventams galimybes ugdytis tam tikrą atvirumą kintančioms aplinkos sąlygoms būtų prasminga.Numatoma to siekti: formuluojant magistro darbo temas, siejant jas su įvairiomis aplinkos teisės problemomis, į formulavimo procesą numatoma pasitelkti fakulteto socialinius partnerius, tokiu būdu išplečiant perspektyvą, atidumą realiai situacijai viešajame ir privačiajame sektoriuose.  | 2015 sausio 16 d.  | **Atlikta.** 2015 m. sausio 16 d. Viešojo saugumo fakulteto bendruomenė, siekdama kokybiškai atsižvelgti į išsakytą pastabą ir tobulinti programą numatytuoju aspektu, organizavo mokslinę praktinę konferenciją **TEISĖ Į SAUGIĄ APLINKĄ: APLINKOSAUGOS PROBLEMOS (daugiau:** **http://www.mruni.eu/lt/universitetas/fakultetai/viesojo\_saugumo/moksline\_veikla/**Tarp pranešėjų: Linas Balsys, LR Seimo narys, Aplinkos apsaugos komiteto narys, Lietuvos Žaliųjų partijos pirmininkas, Edmundas Sakalauskas, Vilniaus RAAD Teisės ir personalo skyriaus vyr. specialistas, Dr. Mantas Varaška, Elektronikos platintojų asociacijos „EEPA“ direktorius Diskusijos buvo skirtos aktualiausių, esmingiausių aplinkosaugos problemų aptarimui bei konsultuotasi dėl formuluotinų ateičiai magistro tezių temų formuluočių.Diskusijos konferencijoje padėjo 2015 ir 2016 m. absolventams savo tyrimus praturtinti ne tik Lietuvos, bet ir ES bei pasaulio aktualijomis.  |
| Išorinio vertinimo išvadų 23 psl: kodėl programa Aplinkosaugos teisė siūloma Kaune? | Reaguodami į ekspertų klausimą, argumentuojame:1. Kaunas yra antrasis pagal dydį Lietuvos miestas, atsižvelgdami į tvarios raidos (ekonomine ir socialine prasme, ir net tam tikru apsektu - ekologine) principus, MRU vadovybė priėmė sprendimą kai kuriais atvejais, kai tam yra palankios organizacinės aplinkybės, vengti per didelės centralizacijos. Šiuo atveju naujos magistro programos įgyvendinimas Kaune leidžia prisidėti prie tvarios intelektinės ir edukologinės plėtros šalyje, nes organizacinės aplinkybės tam yra palankios: Viešojo saugumo fakultete dirba aukštos kompetencijos dėstytojai, fakultetas turi reikiamą infrastruktūrą.2. Antrasis argumentas: patogumas studentams. Studijos vykdomos ištęstine forma, tai yra, atvykstantiems studentams sesijų būdu. Kelionių, šeimos ir profesijos bei studijų suderinimas yra paprastesnis tiems studentams, kurių nemažą dalį (60 proc.) sudaro Kauno ir Kauno apskrities gyventojai. Be to, Kaunas yra santykinai geografiniame Lietuvos centre, todėl studijuoti Kaune yra patogu įvairių regionų studentams. | Šiuo atveju tarp tobulinimo galimybių galime numatyti glaudesnį bendradarbiavimą su Teisės fakulteto kolegomis, ateityje labiau remtis jų kompetentingu indėliu VSF vykdomoje studijų programoje. | 2015 m. 1 ketv.2015 m. 3 ketv. | **Atlikta**.**Pirmasis bendradarbiavimo** pavyzdys. 2015 m. Viešojo saugumo fakultete pradėjo dėstyti ilgametis Teisės fakulteto darbuotojas prof.dr. Vytautas Šlapkauskas (Teisės sociologija), vėliau profesorius įsijungė į MRU Viešojo saugumo fakulteto bendruomenę**Antrasis bendradarbiavimo** pavyzdys. Programoje kviečiami dirbti iškilūs MRU Teisės fakulteto mokslininkai ir dėstytojau, jie kartu rengia ir publikuoja mokslinius darbus šia tematika, pvz; 2015 m. leidinyje VISUOMENĖS SAUGUMAS IR VIEŠOJI TVARKA (14)(ISSN 2029 – 1701 Mokslinių straipsnių rinkinys ISSN 2 335 -2 035 (Online)) publikuotas MRU Viešojo saugumo fakulteto ir MRU Teisės fakulteto mokslininkių straipsnis (Ingrida Ilgauskienė, Rasa Ragulskytė-Markovienė) VISUOMENĖS TEISĖ Į INFORMACIJĄ POVEIKIO APLINKAI VERTINIMO PROCESE: ĮGYVENDINIMO GALIMYBĖS IR TEISMŲ PRAKTIKA analizuojantis aspektus, reikšmingus studijuojantiesiems programoje, sudarantis prielaidas studentams susipažinti su metodologija ir gairėmis |
| Išorinio vertinimo išvadų 24 psl.: Aplinkosaugos teisės absolventams suteikiamas laipsnis | Negalime komentuoti ekspertų siūlymo: suteikiamas toks kvalifikacinis laipsnis, kurį numato LR teisės aktai. Kreiptis, kaip rekomenduojama į ŠMM dėl pakeitimų nematome pakankamai argumentų, ypač atsižvelgiant į tai, kad, jei pateikiamas vienos šalies pavyzdys, kitose šalyse tradicijos ir gali, ir yra kitos | Negalime formuluoti |  |  |
| Išorinio vertinimo išvadų 24 psl.: Aplinkosaugos teisės programos galimybės plėtotis, doktorantūros potencialas | Šiuo atveju taip pat tik iš dalies sutinkame su ekspertų išvadomis: LR siekiama, kad doktorantūros studijos būtų tarpinstitucinės ar net jungtinės (su užsienio universitetais), todėl vienos programos plėtotė nebūtų racionalus žingsnis. Be to, aplinkosaugos teisės magistrantūros tikslas nėra kurti doktorantūros studijas. | Manytina, šiuo atveju glaudesnis bendradarbiavimas su kitų fakultetų kolegomis yra svarbiausias prioritetas intelektinės kultūros plėtotei VSF, MRU ir šalyje | 2016, 3-4 ketv. | **Atlikti pirmieji darbai****Pirmasis** pavyzdys.Programoje dėstantys profesionalūs, didelę profesinę patirtį turintys, perspektyvūs dėstytojai skatinami rengti mokslinius darbus/straipsnius, rengtis teikti mokslo projektą doktorantūros studijoms (pvz., Daiva Bereikienė, Daiva Mazur NUOBAUDŲ UŽ PIKTNAUDŽIAVIMĄ PROCESU TAIKYMO YPATUMAI (1 ISSN 20291701 Mokslinių straipsnių rinkinys ISSN 23352035 (Online) VISUOMENĖS SAUGUMAS IR VIEŠOJI TVARKA PUBLIC SECURITY AND PUBLIC ORDER 2016 (16)); p.p.6-20**Antrasis** pavyzdys. 2016 m. lapkričio mėn. numatomas priėmimas (papildomas) į doktorantūros studijas (jungtinė MRU-VDU programa); viena iš kandidačių, numatanti rengti mokslo projektą: p. Ingrida Montvilaitė, šios programos absolventė (2015 m.), du kartus pasinaudojusi Erasmus plius praktikos galimybe, šiuo metu dirbanti Italijoje, advokato kontoroje asistente. |
| Išorinio vertinimo išvadų 25 psl.: Aplinkosaugos teisės programos kai kurių dalykų teikimas anglų kalba, didinant tarptautiškumą, didinant absolventų įsidarbinamumą |  | Sutinkame su ekspertų rekomendacija. Veiksmai: 1. 2014-2015 metais numatoma kai kuriuos dalykusar jų elementus dėstyti anglų kalba: pvz., Europos Sąjungos aplinkos teisė; Tarptautinės ir nacionalinės aplinkosaugos institucijos ir kiti. Šie klausimai diskutuoti VSF Taryboje, patvirtinti VSF dekano įsakymu.**2.** 2014 m. parengta paraiška LR Mokslo tarybai užsienio mokslininkų vizitams. Paraiška laimėta, todėl jau 2014 mokslo metais Aplinkosaugos teisės magistratūros programoje modulio elemento dėstymas užsienio kalba bus įgyvendintas LMT paramos dėka (vizituojantis dėstytojas prof.dr. Peter Varnagy, Pecs universitetas, Vengrija, tema: Pilietiškumas, žmogaus teisės ir tvari raida).Parengta paraiška LR Mokslo tarybai užsienio mokslininkų vizitams. Paraiška laimėta, todėl jau 2016 mokslo metais Aplinkosaugos teisės magistratūros programoje **modulio elemento dėstymas užsienio kalba įgyvendintas LMT paramos dėka**  (vizituojantis dėstytojas Ksenija Butorac) | 2014 rugsėjo mėn.2016 m. balandžio- gegužės mėn. | **Atlikta.**2014 m. rugsėjo 18 d. MRU Viešojo saugumo fakultete pagal Lietuvos Mokslų akademijos grantą (Nr. VIZ-SEM-249 ) viešėjo prof.dr. Peter Varnagy (Pecs universitetas, Vengrija) vizituojantiems dėstytojams; organizuota diskusija magistrantams apie socialinių mokslų metodologijos (ypač, kiekybinių tyrimų) ypatumus šiandieniniuose, orientuotuose į lyginamuosius, tyrimus (diskusija: anglų kalba).2016 balandžio 28-gegužės 8 d. MRU Viešojo saugumo fakultete pagal Lietuvos Mokslų akademijos grantą (Nr. UD-2016-LT-1477) viešėjo doc. dr. Ksenija Butorac (Zagrebo universitetas, Kroatija) vizituojantiems dėstytojams; organizuota diskusija magistrantams apie socialinių mokslų metodologijos ypatumus šiandieniniuose, orientuotuose į lyginamuosius, tyrimus (diskusija anglų kalba). |
| Išorinio vertinimo išvadų 25 psl.: Aplinkosaugos teisės programa; galimybės jungtinės programos kūrimui | Sutinkame su ekspertų pastaba, kad tokių programų kūrimas yra sudėtingas ir labai didelių investicijų, taip pat administracinio palaikymo reikalaujantis procesas. | Sutikdami su išvada ir pastaba, taip pat pažymime, kad bus stengiamasi rasti tam tikrų finansinių ir organizacinių bei intelektinių išteklių jungtinės programos kūrimui.  | 2016 m. rugsėjo mėn. | **Atlikti pirmieji** darbai jungtinės magistrantūros programos kūrimui: pardėtos derybos su Donecko valstybinio u-to (Ukraina) bendruomene dėl dvigubo laipsnio magistrantūros programos kūrimo |
| Išorinio vertinimo išvadų 37 psl.: Aplinkosaugos teisės programa; studentų savarankiško darbo struktūravimas |  | Visiškai sutinkame su rekomendacija. 2014 -2015 (ir vėlesnių metų) dalykų aprašų (ECTS) tikslinimo etape didesnisdėmesys bus skiriamas detalesniam, labiau struktūruojančiam savarankišką darbą užduočių formulavimui, detalesniam kaupiamojo balo aprašymui, dar konkrečiau ir detaliau jį siejant su siekiamais studijų rezultatais būtent savarankiško darbo užduočių atlikimo metu**.** | **2014; 2015; 2016 rugsėjis.****2016 vasaris-rugsėjis** | **Atlikta.****Pirmasis** pavyzdys.ECTS dalykų aprašai detalizuoti, pateikiamas detalesnis, išsamesni savarankiško darbo organizavimo planas ir rekomendacijos(daugiau: <https://stdb.mruni.eu/studiju_>programos\_aprasas.php?id=8417&l=lt)**Antrasis** pavyzdys.Parengtos detalios (ir skelbiamos) Metodinės rekomendacijos baigiamųjų darbų rengimui, pateikiančios ir savarankiško darbo organizavimo(si) gaires (daugiau: <http://www.mruni.eu/kpf_>dokumentai/fakultetas/Studijos/Metodiniai\_nurodymai\_2016\_09\_19.pdf) |

1. Planas teikiamas praėjus, kaip numatyta, 18 mėn. nuo akreditavimo datos. [↑](#footnote-ref-1)